Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 383/08/5511	Žilina, 27.1.2012
EEČ : 2-43-25-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	hoci bol XXXXX rozsudkom Okresného súdu v Tábore, Česká republika,  8C 98/2007-57 zo dňa 30.04.2008, právoplatným dňa 21.06.2008, zaviazaný prispievať na výživu svojej dcéry XXXXX XXXXX nar. XXXXX sumou vo výške 702,- Sk (23,30 Eur) mesačne, s povinnosťou platiť výživné vždy do 15-teho dňa v mesiaci vopred k rukám matky dieťaťa XXXXX, predtým XXXXX nar. XXXXX túto svoju povinnosť si neplnil od 01.07.2008 do 30.11.2010, na výživnom v tomto období uhradil celkovú sumu vo výške 83,26 Eur, čím neplatením výživného zavinil dlh na výživnom k rukám XXXXX vo výške 592,44 Eur, pričom neplatením výživného v období od 01.07.2008 do 15.12.2009, kedy bola XXXXX nezamestnaná a poberala len dávky v hmotnej núdzi, vystavil svoju dcéru XXXXX XXXXX nebezpečenstvu núdze, v dôsledku čoho bola XXXXX odkázaná na pomoc svojej kamarátky a rodičov,      

Právna veta:
lebo trestné stíhanie je neprípustné podľa § 9 Tr. poriadku. 

Odôvodnenie:
Poverený príslušník PZ Obvodného oddelenia PZ Kysucké Nové Mesto uznesením ČVS:ORP-2036/KM-CA-2008 zo dňa 07.10.2008 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, že 
ako otec XXXXX XXXXX nar. XXXXX trvale bytom XXXXX, prechodne bytom XXXXX, ktorá je zverená do výchovy a starostlivosti matke XXXXX, rodenej XXXXX, nar. XXXXX, trvale bytom detto, si neplní svoju vyživovaciu povinnosť tak, ako mu bola určená na základe rozsudku Okresného súdu v Tábore, Česká republika, pod spisovou značkou 8C 98/2007-57 zo dňa 30.04.2008, právoplatným dňa 21.06.2008, na základe ktorého je povinný prispievať na výživu dcéry XXXXX mesačne vo výške 702,- Sk (23,30 Eur) vždy do 15-teho dňa v mesiaci vopred k rukám matky, čím za obdobie od mesiaca júla 2008 až do septembra 2008 vrátane doposiaľ, dlhuje sumu na výživnom vo výške 2.106,- Sk.

Dňa 04.12.2008 bolo trestné stíhanie obvineného XXXXX prerušené podľa § 228 ods. 2 písm. a/ Tr. poriadku z dôvodu jeho neprítomnosti.   
V trestnom stíhaní XXXXX bolo pokračované dňa 26.07.2009 podľa        § 228 ods. 5 Tr. poriadku. 

Poverený príslušník PZ Obvodného oddelenia PZ Kysucké Nové Mesto uznesením ČVS:ORP-663/KM-CA-2009 zo dňa 15.05.2009 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, že 
ako otec XXXXX, nar. XXXXX, trvale bytom XXXXX prechodne bytom XXXXX, ktorá je zverená do výchovy a starostlivosti matke XXXXX, rodenej XXXXX, nar. XXXXX, trvale bytom detto, si neplní svoju vyživovaciu povinnosť tak, ako mu bola určená na základe rozsudku Okresného súdu v Tábore, Česká republika, pod spisovou značkou 8C 98/2007-57 zo dňa 30.04.2008, právoplatným dňa 21.06.2008, na základe ktorého je povinný prispievať na výživu dcéry XXXXXXXXXX mesačne vo výške 702,- Sk (23,30 Eur) vždy do 15-teho dňa v mesiaci vopred k rukám matky, čím za obdobie od mesiaca januára 2009 až doposiaľ (15.05.2009) dlhuje sumu na výživnom vo výške 3.210,- Sk (116,51 Eur).
	
Uznesením povereného príslušníka PZ Obvodného oddelenia PZ Kysucké Nové Mesto ČVS:ORP-2036/KM-CA-2008 zo dňa 26.07.2009 boli trestné veci, vedené pod ČVS:ORP-2036/KM-CA-2008 a ČVS:ORP-663/KM-CA-2009 spojené na spoločné konanie a ďalej vedené pod ČVS:ORP-2036/KM-CA-2008.
Z dôvodu, že neplatením výživného zo strany XXXXX bolo maloleté dieťa vystavené nebezpečenstvu núdze (§ 207 ods. 1, ods. 3 písm. a/ Tr. zákona), bola predmetná trestná vec odstúpená z dôvodu vecnej príslušnosti na ďalšie konanie vyšetrovateľovi Okresného riaditeľstva PZ Čadca, kde bola ďalej vedená pod  ČVS:ORP-537/OEK-CA-2009.  
	
Dňa 30.11.2010 bolo trestné stíhanie obvineného XXXXX prerušené podľa § 228 ods. 2 písm. a/ Tr. poriadku z dôvodu, že pre neprítomnosť obvineného XXXXX nebolo možné vec náležite objasniť. 

Následne dňa 07.12.2010 požiadala Okresná prokuratúra v Žiline Najvyššie štátne zastupiteľstvo Českej republiky prostredníctvom Generálnej prokuratúry Slovenskej republiky v Bratislave o prevzatie trestného stíhania obvineného XXXXX, na tom skutkovom základe, ako je uvedené vo výrokovej časti tohto uznesenia. 
Dňa 18.01.2012 bol na Okresnú prokuratúru v Žiline doručený z Generálnej prokuratúry Slovenskej republiky v Bratislave výsledok odovzdaného trestného konania spolu s právoplatným rozhodnutím Okresného súdu v Tábore.
Predmetným rozhodnutím - trestným príkazom Okresného súdu v Tábore     2T 81/2011-119 zo dňa 16.06.2011, právoplatným dňa 21.07.2011, bol XXXXX odsúdený za spáchanie prečinu zanedbania povinnej výživy podľa § 196 ods. 1, ods. 3 písm. a/, písm. b/ Tr. zákona Českej republiky z dôvodu, že si v období od 21.06.2008 do 30.03.2011 riadne neplnil vyživovaciu povinnosť na svoju dcéru XXXXX vo výške 702,- Sk (23,30 Eur) mesačne, čím mu za uvedené obdobie vznikol dlh na výživnom vo výške 450,53 Eur (po odrátaní uhradeného výživného) k rukám matky XXXXX, pričom neplatením výživného vystavil svoju dcéru nebezpečenstvu núdze a výživné neplatil napriek tomu, že bol za taký čin v posledných troch rokoch odsúdený. 
XXXXX bol uložený trest odňatia slobody vo výmere 1 rok s podmienečným odkladom na skúšobnú dobu v trvaní 3 roky za súčasného uloženia dohľadu nad obvineným. 
Zároveň mu bola uložená i primeraná povinnosť, aby v priebehu skúšobnej doby riadne hradil bežné výživné na svoju maloletú dcéru XXXXX a zároveň aby podľa svojich síl splácal dlžné výživné. 

Po obdržaní predmetného trestného príkazu Okresného súdu v Tábore bolo potrebné vydať rozhodnutie, ktorým by bolo trestné stíhanie na území Slovenskej republiky v danej trestnej veci ukončené. 
Právoplatné rozhodnutie orgánu Českej republiky, teda dožiadaného štátu      v prevzatom trestnom konaní, tvorí prekážku ďalšieho stíhania. Orgány činné               v trestnom konaní v Slovenskej republike preto ďalej nie sú vo veci oprávnené konať.

Podľa § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. g/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

Podľa čl. 35 ods. 1 Európskeho dohovoru o odovzdávaní trestného konania, dojednaného 15.05.1972 v Štrasburgu a v mene Českej a Slovenskej Federatívnej republiky podpísaného v Štrasburgu 13.02.1992, 
osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest       v inom zmluvnom štáte, pokiaľ:
(a) bola zbavená viny;
(b) uložený trest:
(i) bol úplne vykonaný alebo sa vykonáva, alebo
(ii) úplne alebo z jeho nevykonanej časti podliehal milosti alebo amnestii, alebo
(iii) nemôže už byť vykonaný vzhľadom na premlčanie;
(c) súd uznal obžalovaného za vinného a upustil od potrestania.

Vzhľadom na uvedenú skutočnosť, s poukazom na článok 35 ods. 1 Európskeho dohovoru o odovzdávaní trestného konania, bolo trestné stíhanie XXXXX zastavené.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Vrabcová
prokurátorka